GREEK SUPREME COURT DECISION

Decision ID: 988/2024
Decision Number: 988
Decision Year: 2024
Department: Ποινικό (Α Ποιν. Διακ.)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α' ΠΟΙΝΙΚΟ ΤΜΗΜΑ ΔΙΑΚΟΠΩΝ-(ΩΣ ΣΥΜΒΟΥΛΙΟ) Συγκροτήθηκε από τους Δικαστές: Μαρία Πετσάλη, Προεδρεύουσα Αρεοπαγίτη (ως αρχαιότερο μέλος της συνθέσεως), Ερασμία Λιούλη, Ζωή Καραχάλιου, Βαΐα Ζαρχανή και Σπυριδούλα Λιάτη-Εισηγήτρια, Αρεοπαγίτες. Συνήλθε ως συμβούλιο σε δημόσια συνεδρίαση στο ακροατήριο του στις ... και ... Ιουλίου 2024, με την παρουσία των Αντεισαγγελέων του Αρείου Πάγου Ελένης Κοντακτσή και Βιργινίας Σακελλαροπούλου, αντίστοιχα και του Γραμματέως Γ. Β., για να δικάσει την έφεση της εκκαλούσας - εκζητουμένης B. G. του V. και της E., γεν. στη ... στις ...1991, κάτοικο ..., η οποία δεν εμφανίστηκε και δεν εκπροσωπήθηκε από συνήγορο υπερασπίσεως, κατά της υπ' αρ. ...2024 αποφάσεως του Συμβουλίου Εφετών Δωδεκανήσου. Το Συμβούλιο Εφετών Δωδεκανήσου με την ως άνω απόφασή του γνωμοδότησε υπέρ της εκδόσεως της ανωτέρω στις Δικαστικές Αρχές της Μολδαβίας. Κατά της αποφάσεως αυτής η εκζητούμενη και τώρα εκκαλούσα, άσκησε την με αριθμό και ημερομηνία ... 2024 έφεση, για τους λόγους που αναφέρονται σ' αυτήν, η οποία συντάχθηκε ενώπιον της Γραμματέως του Εφετείου Δωδεκανήσου Ι. Δ. και καταχωρίστηκε στο οικείο πινάκιο με τον αριθμό ... Προκειμένης συζητήσεως Αφού άκουσε την Αντεισαγγελέα η οποία πρότεινε να απορριφθεί ως ανυποστήρικτη η έφεση της ανωτέρω εκζητούμενης.

Judges: Μαρία Πετσάλη, Ερασμία Λιούλη, Ζωή Καραχάλιου, Βαΐα Ζαρχανή, Σπυριδούλα Λιάτη-Εισηγήτρια

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α' ΠΟΙΝΙΚΟ ΤΜΗΜΑ ΔΙΑΚΟΠΩΝ-(ΩΣ ΣΥΜΒΟΥΛΙΟ) Συγκροτήθηκε από τους Δικαστές: Μαρία Πετσάλη, Προεδρεύουσα Αρεοπαγίτη (ως αρχαιότερο μέλος της συνθέσεως), Ερασμία Λιούλη, Ζωή Καραχάλιου, Βαΐα Ζαρχανή και Σπυριδούλα Λιάτη-Εισηγήτρια, Αρεοπαγίτες. Συνήλθε ως συμβούλιο σε δημόσια συνεδρίαση στο ακροατήριο του στις ... και ... Ιουλίου 2024, με την παρουσία των Αντεισαγγελέων του Αρείου Πάγου Ελένης Κοντακτσή και Βιργινίας Σακελλαροπούλου, αντίστοιχα και του Γραμματέως Γ. Β., για να δικάσει την έφεση της εκκαλούσας - εκζητουμένης B. G. του V. και της E., γεν. στη ... στις ...1991, κάτοικο ..., η οποία δεν εμφανίστηκε και δεν εκπροσωπήθηκε από συνήγορο υπερασπίσεως, κατά της υπ' αρ. ...2024 αποφάσεως του Συμβουλίου Εφετών Δωδεκανήσου. Το Συμβούλιο Εφετών Δωδεκανήσου με την ως άνω απόφασή του γνωμοδότησε υπέρ της εκδόσεως της ανωτέρω στις Δικαστικές Αρχές της Μολδαβίας. Κατά της αποφάσεως αυτής η εκζητούμενη και τώρα εκκαλούσα, άσκησε την με αριθμό και ημερομηνία ... 2024 έφεση, για τους λόγους που αναφέρονται σ' αυτήν, η οποία συντάχθηκε ενώπιον της Γραμματέως του Εφετείου Δωδεκανήσου Ι. Δ. και καταχωρίστηκε στο οικείο πινάκιο με τον αριθμό ... Προκειμένης συζητήσεως Αφού άκουσε την Αντεισαγγελέα η οποία πρότεινε να απορριφθεί ως ανυποστήρικτη η έφεση της ανωτέρω εκζητούμενης.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 451 παρ. 1 και 2 του Κ.Ποιν.Δ. "Κατά της οριστικής απόφασης του συμβουλίου Εφετών επιτρέπεται στον εκζητούμενο και στον εισαγγελέα εφετών να ασκήσει έφεση στον Άρειο Πάγο μέσα σε πέντε ημέρες από τη δημοσίευση της απόφασης στο ακροατήριο. Η έφεση ασκείται σύμφωνα με τις διατυπώσεις του άρθρου 474. 2. Ο Άρειος Πάγος σε συμβούλιο αποφαίνεται μέσα σε δεκαπέντε ημέρες με ανάλογη εφαρμογή των άρθρων 449 και 450. Ο εκζητούμενος κλητεύεται αυτοπροσώπως ή μέσω του αντικλήτου του τρεις τουλάχιστον ημέρες πριν από τη συζήτηση, με τη φροντίδα του Εισαγγελέα του Αρείου Πάγου". Περαιτέρω, κατά τη διάταξη του άρθρου 501 παρ. 1 εδ. α' του Κ.Ποιν.Δ., η οποία ελλείψει ειδικής ρυθμίσεως, εφαρμόζεται αναλόγως και επί της παραπάνω έφεσης (η οποία αποτελεί ένδικο μέσο), σύμφωνα με το άρθρο 22 της Ευρωπαϊκής Σύμβασης περί εκδόσεως (ν. 4165/1961), αν κατά τη συζήτηση της υπόθεσης ο εκκαλών, που έχει κλητευθεί νόμιμα και εμπρόθεσμα, δεν εμφανισθεί αυτοπροσώπως ή διά συνηγόρου του, αν συντρέχει η περίπτωση της παρ. 3 του άρθρου 340, η έφεση απορρίπτεται ως ανυποστήρικτη, εκτός αν έχει προηγηθεί παραίτηση, οπότε κηρύσσεται απαράδεκτη (ΑΠ 1643/2022, ΑΠ 1359/2019). Στην προκειμένη περίπτωση: α) από το με ημερομηνία ...2024 αποδεικτικό επίδοσης του δικαστικού επιμελητή των Δικαστηρίων Τ. Λ., προκύπτει ότι η εκκαλούσα - εκζητούμενη B. G. του V., υπήκοος Μολδαβίας, κλητεύθηκε από τον Εισαγγελέα του Αρείου Πάγου νόμιμα και εμπρόθεσμα, με επίδοση της υπ' αριθ. ...2024 κλήσης του Εισαγγελέα του Αρείου Πάγου με θυροκόλληση , κατά τα άρθρα 155 παρ. 2 και 451 παρ. 2 του Κ.Ποιν.Δ., για να παραστεί με συνήγορο στο ακροατήριο του Δικαστηρίου του Αρείου Πάγου στην αναφερόμενη στην αρχή της απόφασης αυτής δικάσιμο (16.7.2024), προκειμένου να υποστηρίξει την υπό κρίση με αριθμό 1 και από ...2024 έφεσή της, κατά της υπ' αριθ. ...2024 απόφασης του συμβουλίου Εφετών Δωδεκανήσου, με την οποία γνωμοδότησε υπέρ της εκδόσεως αυτής, στις Αρχές της Μολδαβίας για να εκτίσει ποινή φυλάκισης επτά (7) ετών, για την αξιόποινη πράξη της διακίνησης ανθρώπων και διέταξε τη σύλληψη και κράτηση της μέχρι την παράδοσή της στις Αρχές της Μολδαβίας. Β)Επίσης από το με ημερομηνία 20-6-2021 αποδεικτικό επίδοσης του δικαστικού επιμελητή των Δικαστηρίων Τ. Λ., προκύπτει ότι ο δικηγόρος Αθηνών Βασίλειος Δαζελίδης, οποίος είχε οριστεί ως αντίκλητος της εκκαλούσας - εκζητούμενης, όπως αναφέρεται στην υπ’ αριθμ. ...2024 έκθεση εφέσεως της εκκαλούσας- εκζητούμενης ενώπιον του Γραμματέα του Εφετείου Δωδεκανήσου, κλητεύθηκε από τον Εισαγγελέα του Αρείου Πάγου νόμιμα και εμπρόθεσμα, με επίδοση της υπ' αριθ. ...2024 κλήσης του Εισαγγελέα του Αρείου Πάγου με θυροκόλληση, κατά τα άρθρα 155 παρ. 2 και 451 παρ. 2 του Κ.Ποιν.Δ., για να παραστεί στο ακροατήριο του Δικαστηρίου του Αρείου Πάγου, στην αναφερόμενη στην αρχή της απόφασης αυτής δικάσιμο (16.7.2024). Η εκκαλούσα - εκζητούμενη, όμως, δεν εμφανίστηκε ενώπιον αυτού του Δικαστηρίου, κατά την ως άνω δικάσιμο (16.7.2024), ούτε εκπροσωπήθηκε από πληρεξούσιο δικηγόρο, όταν η υπόθεση εκφωνήθηκε στη σειρά της από το οικείο έκθεμα. Κατά συνέπεια, η υπό κρίση έφεση, πρέπει, να απορριφθεί ως ανυποστήρικτη και να επιβληθούν στην εκκαλούσα - εκζητούμενη τα έξοδα της ποινικής διαδικασίας (άρθρο 578 απρ. 1 Κ.Ποιν.Δ.), κατά τα οριζόμενα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ ΑΠΟΡΡΙΠΤΕΙ τη με αριθμό ... και από ...2024 έφεση της εκζητούμενης B. G. του V., υπηκόου Μολδαβίας κατοίκου ..., κατά της υπ' αριθ. ...2024 απόφασης του Συμβουλίου Εφετών Δωδεκανήσου. Και ΕΠΙΒΑΛΛΕΙ στην εκκαλούσα τα δικαστικά έξοδα της ποινικής διαδικασίας, που ανέρχονται σε τετρακόσια (400) ευρώ. Κρίθηκε και αποφασίσθηκε στην Αθήνα στις 22 Ιουλίου 2024. Εκδόθηκε στην Αθήνα στις 24 Ιουλίου 2024. Η ΠΡΟΕΔΡΕΥΟΥΣΑ Ο ΓΡΑΜΜΑΤΕΑΣ ΑΡΕΟΠΑΓΙΤΗΣ << Επιστροφή Πρωτότυπο κείμενοΑξιολογήστε αυτήν τη μετάφρασηΤα σχόλιά σας θα χρησιμοποιηθούν για τη βελτίωση της Μετάφρασης Google

LEGAL REFERENCES
Articles Referenced: άρθρου 451 παρ. 1, άρθρου 474, άρθρων 449, άρθρου 501 παρ. 1 εδ. α', άρθρο 22, άρθρου 340, άρθρα 155 παρ. 2, άρθρο 578, άρθρου 451, άρθρου 501, άρθρα 155
Article Codes: ΠΚ
Law References: nan
Total Articles Cited: 9

DATES MENTIONED: 16-7-2024|20-6-2021|22-07-2024|24-07-2024

SOURCE: https://areiospagos.gr/nomologia/apofaseis_DISPLAY.asp?cd=TIAD3DTNR11OW4KUJB2DTYYIA8AEHD&apof=988_2024&info=ΠΟΙΝΙΚΕΣ -  Α Ποιν. Διακ.